**ИОЦ, Иво Андрић: ,,Ћоркан и Швабица,,**

Књижевна врста: приповетка

**Хронотоп:** доба турске владавине у Босни, до пред крај 19. века, Вишеград

**Тема** : опчињеност градске луде циркуском играчицом

**Фабула**: у касабу стиже циркус (комендија) и ремети устаљени ритам живота; најпре газде закључавају дућане и иду да пуцају у мету; потом се сви мушки становници заљубе у жену која хода на жици.Почињу да маштају, причају и певају о њој, а најсмешније и најлуђе је заљубљен градски ђубретар и градска луда Ћоркан; када пијанчење и нерад досегну врхунац, градоначелник наређује директору циркуса да се спакује и одведе кловнове, акробате и играче, полицији нареди да се свим пијаницама који су правили јавни неред наплати новчана казна, а да се Ћоркан избичује добро како би му се избила љубав из памети. Осам дана по пребијању, Ћоркан прездравља, развесели се и враћа се старом начину живота.

Мање познати појмови:

Сарош: пијаница

Соха:дрвена мотка

Аскер: војник у старој турској војсци

Хамал: носач

Чауш: гласник у војсци; у сватовима забављач, први весељак

Бастард: копиле

Пемски језик: чешки

Ђериз: канализација

Фалаке: справе за мучење

Шаргије: тамбура, жичани инструмент

Зурла: дувачки музички инструмент

Фржеви: чворови у гредама дрвеним

Ћулах: мала капа од платна

Ешкуна: У здравље!

**Разрада:**

Главни лик: Ћоркан

Споредни ликови: Авдага Сарач, Швабица-циркуска играчица, Ибрахим Чауш-жандар, газда Станоје Залумац...

Ћоркан: ћорав, једноок, син Циганке и војника из Анадолије, носач, слуга и градска луда, обучен у зелене и црвене дроњаве хаљине, велика капа са лисичјим репом, пијаница, играч, не мења се годинама његова појава-не стари, замишљен, уплакан, опчињен, занесен, заљубљен, одан, лице му детиње у сузама и упрљано гаром јер му стално пале на глави фишеке од хартије, весео, распеван, слободан, сам, имитира рукама свирање тамбуре и поскакује нагињући главу час десно час лево, преплиће ногама.

Авдага Сарач- некада познат мангуп и пијаница, сада угледни газда, воли добро оружје и згодне жене (пуца стално у једну исту мету у циркусу јер је награда приказ голе лутке, Леде са лабудом); сјај у очима, својеглав, агресиван према свом шегрту, бије га ако га омета у проводу; немаран према послу зарад забаве; воли да тера шалу са Ћорканом, да га задиркује; шаљивџија.

Играчица – зову је Швабица јер је из иностранства (Аустроугарска монархија обухвата и Чешку тада), у ствари је Чехиња- говори песми језик; у краткој сукњи са дугим црним чарапама, маше маленим зеленим кишобраном док хода по жици, клизи час на једној нози час на обе; предмет дивљеења за мушкарце, а зависти за жене.

Облици приповедања:

доминира нарација (,,Ћоркан је први плануо, а касаба је одмах прихватила ватру.Увијек се пева, шапће и вришти о играчици“);

мање има описа (,,Под њим је касба, збијена у гомилу, са огромним тамнозеленим крововима и танким димом изнад њих“);

дијалози кратки ( шегрт Авдаги: ,,Мајсторе, дошо Мула Мујо из Округле, чека те удућану.“/ Авдага: ,,Сиктер и с њим заједно! Шта имам ја са Мула Мујом? ХУМОР)

Позиција приповедача: објективна, свезнајућа, са честим излетима у доживљени говор: ,,Чим се напије, он, заљубљен, види себе у срцу и какав јест, и оног другог Ћоркана што копа канале и гробове и сахрањује све што угине у вароши... и та огромна разлика између та два Ћоркана, то је његов бол...који узалуд покушава да каже...)

**ИДЕЈА, неке од поруке дела:**

Изненадан додир са лепотом (женском) и са нечим несвакидашњим лако унесе пометњу у људски разум; ти узлети су нагли, јаки, али се завршавају болно.

Сви дубоки људски заноси су кратког века и завршавају са тугом.

Колективна лудила су необјашњиво снажна и деструктивна: ,,Али на људе је наишло оно скупно лудило и бијес који се јављају каткада у издвојеним и учмалим срединама... сва се касаба, од ма каква незнатна повода, одједном избезуми и те мале погнуте кућице, што изгледају смирено као човијек после рада, претворе се у пакао...“